Αξιολόγηση προγράμματος πρώιμης παρέμβασης σε παιδιά προσχολικής ηλικίας με αναπτυξιακές διαταραχές
Creators: name: Καραζιώτη, Ευγενία Δημητρίου
Publisher: name: Aristotle University of Thessaloniki
Year: 2022
Subjects: Πρώιμη παρέμβαση
Αναπτυξιακές δυσκολίες
Αξιολόγηση
Early intervention
Developmental difficulties
Assessment

description: Η σημασία της πρώιμης παρέμβασης για τα μικρά παιδιά που βρίσκονται σε κατάσταση επικινδυνότητας ή έχουν αναπτυξιακά προβλήματα αναδεικνύεται από ένα πλήθος ερευνητικών δεδομένων. Η πρώιμη παρέμβαση κατά την προσχολική ηλικία έχει στόχο να μειώσει τα αναπτυξιακά προβλήματα που θέτουν το παιδί σε «επικινδυνότητα» για την εμφάνιση δυσκολιών κατά τη σχολική ηλικία. Μια έγκαιρη παρέμβαση από την προσχολική εκπαίδευση μπορεί να έχει σημαντικά αποτελέσματα στην γνωστική και κοινωνική ανάπτυξη του παιδιού. Στην παρούσα έρευνα μας απασχόλησε ο ρόλος που παίζει το πρόγραμμα πρώιμης παρέμβασης «Ζεστή αγκαλιά» στην βελτίωση των γνωστικών και κοινωνικών δεξιοτήτων των παιδιών με διαγνωσμένα προβλήματα στην ανάπτυξή τους. Στόχος της έρευνας ήταν η αξιολόγηση του προγράμματος μέσα στην πορεία μιας σχολικής χρονιάς. Για το λόγο αυτό οργανώθηκε η παρατήρηση της πορείας/εξέλιξης του κάθε μαθητή, η πορεία τους προς την ένταξη, το πόρισμα της συμμετοχής τους σε ένα τέτοιο πρόγραμμα καθώς και ο τρόπος κατά τον οποίο μέσω της καθημερινής παρατήρησης και παρέμβασης δημιουργείται μία συνθήκη δυναμικής αξιολόγησης. Πρόκειται για μία ποιοτική έρευνα η οποία αποτελείται από μία σειρά μελέτες περιπτώσεων των μαθητών του τμήματος πρώιμης παρέμβασης «Ζεστή Αγκαλιά» που είναι μέρος του ιδιωτικού βρεφονηπιακού σταθμού και νηπιαγωγείου «Η Μέριμνα του Παιδιού» κατά το σχολικό έτος 2019-2020 στη Θεσσαλονίκη. Η έρευνα πραγματοποιήθηκε σε καθημερινή βάση, με αξιολογήσεις, καταγραφή παρατηρήσεων, σχεδιασμό παιδαγωγικών παρεμβάσεων εντός της σχολικής μονάδας. Στην έρευνα αυτή έλαβαν μέρος 9 παιδιά, γεννημένα τα έτη 2014-2016, που φοιτούσαν στο τμήμα της πρώιμης παρέμβασης. Από την ανάλυση των δεδομένων προκύπτει ότι όλα τα παιδιά είχαν οφέλη σε πολλούς τομείς της ανάπτυξης τους. Τα περισσότερα από τα παιδιά, εξελίσσονται πολύ καλά σε γνωστικό, κοινωνικό και συναισθηματικό επίπεδο, και δεν είναι λίγες οι φορές που στην συνέχεια επιτυγχάνουν την πλήρη ενσωμάτωσή τους ακόμα και στο τυπικό πρόγραμμα εκπαίδευσης. Φάνηκε όμως ότι επειδή το τμήμα πρώιμης παρέμβασης είχε τη συγκεκριμένη χρονιά κυρίως παιδιά χωρίς ικανοποιητικό επικοινωνιακό λόγο, αρκετά παιδιά δεν ωφελήθηκαν επαρκώς στον κοινωνικό – συναισθηματικό τομέα αυτό σε συνδυασμό με την ελλιπή παραμονή στην τυπική τάξη.
description: The importance of early intervention for young children who are at risk or already show developmental problems is highlighted by a vast amount of research data. Early intervention in preschool aged children aims to reduce the developmental problems that could place the child in jeopardy of showing difficulties during school age. Early intervention in preschool education could have significant effects on the cognitive and social development of the child. The main concern of our study was investigating the role that the early intervention program "Warm Hug" has in improving the cognitive and social skills of children with diagnosed developmental problems. The aim of the research was to evaluate the program during the academic year. For this reason, the observation of the course / development of each student was organized, as did their path towards integration. In addition, the conclusion of their participation in such a program was examined as well as the way in which through daily observation and intervention a condition of dynamic evaluation is created. This is a qualitative study which consists of a series of case studies of students of the early intervention department "Warm Hug" which is part of the private nursery and kindergarten "Child Care" in Thessaloniki, during the academic year 2019-2020. The research was carried out on a daily basis, with assessments, recordings of observations and planning of pedagogical interventions all within the school unit. Nine children, born between the years 2014-2016, who were part of the early intervention program participated in the study. The data analysis shows that all children had benefits in multiple developmental areas. Most of the children showed significant development on a cognitive, social and emotional level, and it was not at all uncommon to subsequently achieve their full integration even in the standard educational program. However, it seems that due to the lack of satisfactory communication shown by most of the children participating, in addition with their short stay in the standard educational program, several of them did not benefit sufficiently in the social-emotional field.